
Narva linna kultuuri ja spordi arengukava 2015-2020
algatamine ja lähteülesande kehtestamine
1. Asjaolud ja menetluse käik

Vastavalt Narva Linnavolikogu 27.05.2004.a määrusega nr 29/35 kinnitatud Narva Linnavalitsuse Kultuuriosakonna põhimääruse punktidele 2.1 ja 2.17 on osakonna ülesannete hulgas kultuuri ja spordi arendusprogrammi väljatöötamine ja elluviimine ning Narva linna kultuuri ja spordi olukorra analüüsimine ja arengu prognoosimine. Hetkel kehtiva arengudokumendi „Narva linna kultuuri ja spordi arengukava 2011-2014“ kehtivusaeg lõpeb käesoleval aastal ning on vaja koostada uus Narva linna kultuuri ja spordi arengudokument, milles kajastatakse hetkeolukord ja millega määratakse kindlaks pikaajalised arengusuunad. 

Dokumendi koostamise aluseks võetakse dokumendi koostamise algatamise ja lähteülesande kinnitamise otsus.

2. Õiguslikud alused

Kohaliku omavalitsuse korralduse seaduse § 37 lõike 3 punkti 2 kohaselt võib kehtiva arengukava täpsustamiseks või täiendamiseks koostada täiendavalt valdkonnapõhise arengukava. 
Narva Linnavolikogu 28.09.2006.a määrusega nr 42 kehtestatud „Narva linna arengudokumentide menetlemise korra” § 17 lõike 1 kohaselt Narva valdkonnapõhise arengukava koostamine algatatakse linnavolikogu otsuse alusel ning toimub vastavalt linnavolikogu poolt kehtestatud lähteülesandele. Vastavalt sama määruse § 17 lõikele 2 vastutab Narva valdkonnapõhise arengukava koostamise eest vastava valdkonnaga tegelev ametiasutus.
3. Otsus

3.1 Algatada Narva linna kultuuri ja spordi arengukava 2015-2020 koostamine ja kehtestada lähteülesande vastavalt lisale.
3.2 Narva Linnavalitsuse Kultuuriosakonnal korraldada Narva linna kultuuri ja spordi arengukava 2015-2020 koostamine lähtudes käesoleva otsuse punktis 3.1 nimetatud lähteülesandest.
3.3 Narva Linnavalitsuse Kultuuriosakonnal korraldada Narva linna kultuuri ja spordi arengukava 2015-2020  koostamise käigus avalik arutelu.

4. Rakendussätted

4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2 Otsus jõustub seadusega sätestatud korras.

Tarmo Tammiste
Linnavolikogu esimees

otsuse nr _____ lisa

Narva linna kultuuri ja spordi arengukava 2015-2020
lähteülesanne

1. Arengukava eesmärk ja ülesanded. 
Narva linna kultuuri ja spordi arengukava koostatakse nimetatud linnaelu valdkondade läbimõeldud ja sihipäraseks arendamiseks. Dokument „Narva linna kultuuri ja spordi arengukava 2015-2020” sisaldab olukorra hetkekirjeldust ja selle analüüsi, pikaajalisi tegevus- ja arengusuundi, mille tähtsaimateks eesmärkideks on edasise kultuuri ja spordi arengukontseptsiooni kindlaksmääramine ning strateegiliste eesmärkide ja tegevuskava nende saavutamiseks väljatöötamine. 

21.12.2010.a Narva Linnavolikogu otsusega nr 190 oli kehtestatud dokument „Narva linna kultuuri ja spordi arengukava 2011-2014“. Dokument kehtib kuni 2014. aasta lõpuni.
Narva linna funktsioonide efektiivsemaks täitmiseks kultuuri ja spordi valdkonnas on vaja koostada nimetatud valdkondade arengukava ning seega luua eeldused linna kultuuri ja spordi tasakaalustatud arenguks ning määrata kindlaks arengusuunad. Konkreetne tegevuskava aitab efektiivsemalt kasutada olevasolevaid ressursse ning tagada linna kultuuri ja spordi valdkonna tomimise tõhustamist.

Narva linna kultuuri ja spordi arengukava 2015-2020 koostamisel lähtutakse eelkõige kohalikest kultuuri ja spordi valdkonna asjaoludest ning erisustest, kuid kindlasti rakendatakse ka maakonna ja riigi tasandil kavandatavaid prioriteetseid suundi.
2. Arengukavas käsitletav ajavahemik, arengukava kehtivuse tähtaeg. 
Narva linna kultuuri ja spordi arengukava 2015-2020 käsitletav ajavahemik on 2015-2020. Arengukava kehtib 2015. aastast ning hõlmab kuut eelseisvat eelarveaastat. Arengukava esitab Narva linna kultuuri ja spordi visiooni 2020, arengukontseptsiooni, –strateegiad ja –suunad, püstitab eesmärgid aastani 2020. 

3. Arengukava vastavus riiklikele arengukavadele, Narva arengustrateegiale, Narva linna arengukavale jt Narva arengudokumentidele. 
Arengukava koostamisel tuleb arvestada kehtivaid õigusakte ja muid arengukavade koostamist reglementeerivaid dokumente. 

Arengukava ei tohi olla vastuolus kehtiva dokumendi „Kultuuripoliitika põhialused aastani 2020“, Ida-Viru maakonna arengukava, Narva linna arengukava, Narva munitsipaalharidussüsteemi arengukava, Narva noorsootöö arengukavaga.

4. Arengukava koostajad; arengukava koostamisse kaasatavad ametiasutused, linnavolikogu liikmed jt. 

Arengukava koostamist korraldab Narva Linnavalitsuse Kultuuriosakond. Arengukava koostamise protsessi kaasatakse Narva Linnavalitsuse Kultuuriosakonna hallatavad kultuuriasutused ja huvikoolid, Narva Muuseum, kultuuri- ja spordialal tegutsevad linna mittetulundusühingud (eelkõige rahvuskultuuriseltsid ja –ühingud ja spordiklubid) ja teised organisatsioonid, Narva Linna Arenduse ja Ökonoomika Amet ning vajadusel ka teised Narva Linnavalitsuse ametiasutused. Arengukava koostamisel toimub koostöö Narva Linnavolikogu kuiltuuri- ja spordikomisjoniga. Avalike arutelude kaudu kaasatakse Narva linna kultuuri ja spordi arengukava koostamise protsessi kõik huvitatud isikud.

5. Arengukava algatamiseks ja koostamiseks vajalikud tegevused.  
Narva linna kultuuri ja spordi arengukava 2015-2020 koostamine algatatakse Narva Linnavolikogu otsusega. Arengukava koostamine algab andmete kogumisest, andmete analüüsimisest, hetkeseisu olukorra kaardistamisest. Seejärel toimub prognooside andmine ja planeerimine, arengukava  ja tegevuskava väljatöötamine. Arengukava väljatöötamise töörühm valmistab linna kultuuri ja spordi valdkonna hetkeseisu analüüsi ja selle tulemustest lähtuvalt esitab visiooni 2020, arengukontseptsiooni, –strateegiad ja -suunad, eesmärgid ja tegevuskava aastateks 2015-2020. Arengukava eelnõu täiendatakse ja täpsustatakse kõikide huvitatud isikute poolt enne linnavolikogule heakskiitmiseks esitamist avaliku arutelu korraldamise kaudu.
6. Dokumendi koostamise tähtajad. 
Peale Narva Linnavolikogu poolt Narva linna kultuuri ja spordi arengukava 2015-2020 algatamist ja lähteülesande kehtestamist ning lähteülesande kindlaksmääramist toimub 2014.a suve-sügisperioodil töö arengukava ja tegevuskava koostamise kallal. 2014. aasta detsembris avalikustatakse Narva linna kultuuri ja spordi arengukava eelnõu Narva linna kodulehel vähemalt kolme nädala vältel, millega avatakse arengukava eelnõu avalik arutelu, ning arengukava täiendatakse ja täpsustatakse arvestades avaliku arutelu tulemusi. Jaanuaris 2015 Narva linna kultuuri ja spordi arengukava kehtestamiseks Narva Linnavolikogu otsuse eelnõu kooskõlastatakse Narva Linna Arenduse ja Ökonoomika Ametiga, esitatakse kooskõlastamiseks Narva Linnavalitsusele ning edastatakse Narva Linnavolikogule kehtestamiseks. Arengukava täiendatakse ja täpsustatakse selle menetlemise käigus. 
7. Arengukava kooskõlastamise ja avalikustamise kord. 
Vastavalt Narva linna arengudokumentide menetlemise korra § 17 lõikele 3 Narva linna kultuuri ja spordi arengukava kehtestamise eelnõu kooskõlastatakse Narva Linna Arenduse ja Ökonoomika Ametiga.  

Vastavalt Avaliku teabe seaduse § 28 lõike 1 punktile 17 ning Narva linna arengudokumentide menetlemise korra §-le 18 Narva Linnavalitsuse Kultuuriosakond avalikustab arengukava eelnõu Narva linna kodulehel ja korraldab avalike arutelude kaudu kõigi huvitatud isikute kaasamise. Heakskiidetud ja vastuvõetud Narva linna kultuuri ja spordi arengukava avalikustatakse linna veebilehel pärast Narva Linnavolikogu poolt dokumendi kehtestamist.

Narva Linnavolikogu otsuse „Narva linna kultuuri ja spordi arengukava 2015-2020 algatamine ja lähteülesande kehtestamine“ eelnõu esitamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhataja asetäitjat Dmitri Verguni antud küsimust ette kandma Narva Linnavolikogu istungil.

